Skape speel te oulik op die rondomtalieSkermgreep uit die video ŉ Video van ŉ trop spelerige skape op ŉ rondomtalie in ŉ parkie bekoor sosialemediagebruikers. Debbie Ellis (52), ŉ haarkapper in Engeland, het die video geneem toe die skape onlangs op die rondomtalie in ŉ verlate parkie gespring het. Die video kom te midde van ŉ tydperk van algehele afsondering in die Verenigde Koninkryk om die verspreiding van die koronavirus (Covid-19) te beperk en strate en parke is verlate. Debbie het aan die Daily Mail gesê die video is op 2 April in ŉ parkie naby haar huis in Preston geneem. Die skape het op die rondomtalie gespring en al in die rondte gedraai. “Ons het ŉ stuk veld naby ons huis waar ŉ man ŉ trop skape as ŉ stokperdjie aanhou,” het Debbie verduidelik. “Daar is ŉ rondomtalie wat ons gebruik het toe my kinders nog klein was (haar jongste is nou 15 jaar oud). “Ek is nie seker hoe hulle ontdek het hoe dit werk nie, maar dit lyk of hulle hulself geniet! Hulle kry nou sommer hul daaglikse oefening in!” het sy geskerts. “Dierbaar!” skryf een persoon in die kommentaar onderaan die video, wat reeds meer as 470 000 keer gekyk is. “Te oulik!” skryf ‘n ander. On a lighter note the lambs are getting there once a day exercise in ???????? ￼Please share￼ Posted by Debbie Ellis on Thursday, April 2, 2020 Klik hier as die video nie direk in jou webblaaier wil speel nie